Ella Buceniece
Ella Buceniece (dzimusi 1949. gada 20. oktobrī) ir latviešu filozofe. Dr. filoz. (1980). 1972. gadā absolvējusi Latvijas Valsts universitātes Vēstures un filozofijas fakultāti. 1993. gadā stažējusies Oslo Universitātes Sieviešu studiju centrā. No 1972. līdz 1981. gadam bijusi zinātniskā līdzstrādniece Latvijas Zinātņu akadēmijas Vēstures institūtā, pēc tam līdz 1991. gadam — akadēmijas Filozofijas un socioloģijas institūtā. 1991. gadā kļuvusi par Latvijas Universitātes Filozofijas un socioloģijas institūta vadošo pētnieci. Pasniedz Latvijas Universitātē un Rīgas Tehniskajā universitātē. Vairāk nekā 70 rakstu autore. 1995. gadā izdota viņas sastādītā grāmata "Ideju vēsture Latvijā". Kopš 1988. gada ir Starptautiskās fenomenoloģijas asociācijas biedre. 2009. gadā saņēmusi Teodora Celma balvu filozofijā.